EL Επίσημη Εφημερίδα της Ευρωπαϊκής Ένωσης C 250/5

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Αγγελία σχετικά με την αίτηση έρευνας κοιτασμάτων υγρών ή αέριων υδρογονανθράκων, αποκαλούμενης «Permis de Provence»)

(Κείμενο που παρουσιάζει ενδιαφέρον για τον ΕΟΧ)

2009/C 250/05

Με την από 23 Οκτωβρίου 2008 αίτησή της, που διορθώθηκε στις 17 Απριλίου 2009, η εταιρεία Queensland Gas Company, με έδρα στο Level 5, αριθ. 30 Herschel Street Brisbane, Queensland, 4000 ΑΥΣΤΡΑΛΊΑ, ζήτησε πενταετή άδεια έρευνας κοιτασμάτων υγρών ή αέριων υδρογονανθράκων, αποκαλούμενη «Permis de Provence» σε έκταση περίπου 3 430 τετραγωνικών χιλιομέτρων, η οποία καλύπτει μέρος των διοικητικών διαμερισμάτων Bouches-du-Rhône, Alpes de Haute Provence και Vaucluse.

Η εν λόγω έκταση οριοθετείται από τα τόξα των μεσημβρινών και των παραλλήλων που τέμνονται στα σημεία, των οποίων οι γεωγραφικές συντεταγμένες αναγράφονται κατωτέρω σε μοίρες, ενώ ως βάση λαμβάνεται ο μεσημβρινός που διέρχεται από το Παρίσι:

Σημεια Ανατολικο γεωγραφικο μηκοσ Βορειο γεωγραφικο πλατοσ 1 3,30 gr Α 48,90 gr Β 2 3,70 gr Α 48,90 gr Β 3 3,70 gr Α 48,70 gr Β 4 3,60 gr Α 48,70 gr Β 5 3,60 gr Α 48,60 gr Β 6 3,50 gr Α 48,60 gr Β 7 3,50 gr Α 48,50 gr Β 8 3,40 gr Α 48,50 gr Β 9 3,40 gr Α 48,40 gr Β 10 3,30 gr Α 48,40 gr Β 11 3,30 gr Α 48,30 gr Β 12 3,20 gr Α 48,30 gr Β 13 3,20 gr Α 48,20 gr Β Σημειο 14 = Τομή του παραλλήλου 48,20 gr Β με την όχθη της ακτής της Μεσογείου Σημειο 15 = Τομή του μεσημβρινού 2,80 gr Α με την όχθη της ακτής της Μεσογείου 16 2 ,80 gr Α 48,30 gr Β 17 2,70 gr Α 48,30 gr Β 18 2,70 gr Α 48,40 gr Β 19 2,40 gr Α 48,40 gr Β 20 2,40 gr Α 48,50 gr Β 21 2,60 gr Α 48,50 gr Β 22 2,60 gr Α 48,60 gr Β 23 2,80 gr Α 48,60 gr Β 24 2,80 gr Α 48,70 gr Β 25 3,00 gr Α 48,70 gr Β 26 3,00 gr Α 48,80 gr Β 27 3,30 gr Α 48,80 gr Β

Υποβολή των αιτήσεων και κριτήρια για την εκχώρηση των δικαιωμάτων

Οι υποβάλλοντες την αρχική αίτηση και τις ανταγωνιστικές αιτήσεις πρέπει να αποδείξουν ότι πληρούν τις προϋποθέσεις για τη χορήγηση των δικαιωμάτων που ορίζονται στα άρθρα 4 και 5 του διατάγματος αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας αγγελίας, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11 και καθορίστηκε με το διάταγμα αριθ. 2006-648 περί εξορυκτικών δικαιωμάτων και δικαιωμάτων υπόγειας αποθήκευσης. Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω διεύθυνση.

Οι αποφάσεις σχετικά με την αρχική αίτηση και τις ανταγωνιστικές αιτήσεις λαμβάνονται με τα κριτήρια εκχώρησης δικαιωμάτων εκμετάλλευσης που ορίζονται στο άρθρο 6 του εν λόγω διατάγματος και πρέπει να έχουν ληφθεί το αργότερο την 1η Φεβρουαρίου 2011.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι αιτούμενοι καλούνται να ανατρέξουν στα άρθρα 79 και 79.1 του μεταλλευτικού κώδικα και στο διάταγμα αριθ. 2006-649 της 2ας Ιουνίου 2006 περί εξορυκτικών δραστηριοτήτων, εργασιών υπόγειας αποθήκευσης και επιτήρησης ορυχείων και υπογείων αποθηκών (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l’écologie, de l’énergie, du développement durable et de la mer, en charge des technologies vertes et des négociations sur le climat (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques bureau exploration production des hydrocarbures), Arche de La Défense Paroi Nord 92055 La Défense Cedex, FRANCE, (τηλέφωνο +33 140819537 φαξ +33 140819529).

Οι κανονιστικές και νομοθετικές διατάξεις που αναφέρονται ανωτέρω διατίθενται στο δικτυακό τόπο Lègisfrance http://www legisfrance.gouv.fr

(1) ΕΕ L 164 της 30.6.1994.